2


INFRASTRUKTŪROS VALDYMO AGENTŪRA

SPECIALIOSIOS PASKIRTIES PASTATŲ ARSENALO G. 7, LINKAIČIŲ K., RADVILIŠKIO SEN., RADVILIŠKIO R. SAV., STATYBOS TECHNINĖS PRIEŽIŪROS PASLAUGŲ VIEŠOJO PIRKIMO KOMISIJA

	Dalyviams
CVP IS priemonėmis
	2025-04-23




DĖL PIRKIMO DOKUMENTŲ PAAIŠKINIMO

Specialiosios paskirties pastatų Arsenalo g. 7, Linkaičių k., Radviliškio sen., Radviliškio r. sav., statybos techninės priežiūros paslaugų viešojo pirkimo komisija (toliau – Komisija) Centrinės viešųjų pirkimų informacinės sistemos (toliau – CVP IS) priemonėmis vykdydama „Specialiosios paskirties pastatų Arsenalo g. 7, Linkaičių k., Radviliškio sen., Radviliškio r. sav., statybos techninės priežiūros paslaugos“ viešojo pirkimo Nr. 2125902 procedūras iš konkurso dalyvių gavusi prašymus paaiškinti/patikslinti pirkimo dokumentus, atsako sekančiai:
Klausimas (ID 146572):
Prašome informuoti ar yra keliami reikalavimai teisė dirbti ar susipažinti su įslaptinta informacija, žymima slaptumo žyma Ypatingo statinio statybos techninės priežiūros vadovui turinčiam ypatingo pastato techninės priežiūros vadovo kvalifikaciją. Įslaptinta informacija turi būti patikima griežtai laikantis principo „Būtina žinoti“. Principas „Būtina žinoti“ reiškia, kad įslaptinta informacija, žymima slaptumo žymomis „Riboto naudojimo“, „Slaptai“, „Konfidencialiai“, užsienio valstybių, Europos Sąjungos ar tarptautinių organizacijų Lietuvos Respublikai perduota įslaptinta informacija, žymima slaptumo žymų „Slaptai“ arba „Konfidencialiai“ atitikmenimis, gali būti patikėta tik asmenims, turintiems atitinkamus leidimus dirbti ar susipažinti su įslaptinta informacija, kuriems vykdant tarnybines pareigas reikia susipažinti ir dirbti su šia informacija, o įslaptinta informacija, žymima slaptumo žyma „Riboto naudojimo“, užsienio valstybių, Europos Sąjungos ar tarptautinių organizacijų Lietuvos Respublikai perduota įslaptinta informacija, žymima slaptumo žymos „Riboto naudojimo“ atitikmeniu, gali būti patikėta tik asmenims, turintiems teisę dirbti ar susipažinti su įslaptinta informacija, žymima slaptumo žyma „Riboto naudojimo“, arba leidimą dirbti ar susipažinti su įslaptinta informacija, kuriems vykdant tarnybines pareigas reikia susipažinti ir dirbti su šia informacija.
	Atsakymas:
	Informuojame, jog reikalavimai dėl teisės dirbti ar susipažinti su įslaptinta informacija šiame Pirkime nėra keliami. Pažymime, jog taikomi tik ribojimai tiekėjui be atskiro rašytinio Užsakovo leidimo ir (ar) sutikimo naudoti Sutarties metu Užsakovo pateiktos medžiagos arba tiekėjo sukuriamos informacijos skelbimui visuomenės informavimo priemonėse ne sutartinių įsipareigojimų vykdymo tikslais bei minimos informacijos viešinimas reklamos tikslais. 

